stanford-oval/wikipedia huggingface dataset:
Abin Sur
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1978 | Dick Ryal | Superystävät |  |  |
| 2008 | Corey Burton |  | Oikeuden Puolustajat: Uusi rintama |  |
| 2009 | Richard McGonagle |  | Green Lantern: First Flight |  |
| 2011 | Arnold Vosloo |  | Green Lantern: Emerald Knights |  |
| 2011 | Temuera Morrison |  | Green Lantern |  |
Sivunpuolittaja

Sivunpuolittaja on geometriassa jana tai suora, joka kulkee monikulmion sivun keskipisteen kautta tai päättyy siihen. Tällöin voidaan tarkoittaa vaihtoehtoisesti
keskijanaa, jos janan kulma voi poiketa suorasta kulmasta (90°), tai
keskinormaalia, jos suora tai jana kohtaa sivun kohtisuorasti, tai vielä
Bimediaania, jos nelikulmion vastakkaisten sivujen keskipisteet yhdistetään janalla.
Simon Mann

Simon Mann Ferrari 296 GT3 -auton ratissa vuonna 2024.
Simon Mann (s. 10. helmikuuta 2001) on brittiläis-yhdysvaltalainen moottoriurheilija. Hän ajaa FIA World Endurance Championship -sarjassa AF Corse -tallissa.
Ura

Mann aloitti kilpauransa vuonna 2018 Italian GT Championship -sarjassa. Hän sijoittui vuonna 2019 GT3 Pro-Am -luokassa kolmanneksi. Mann voitti Italian GT -sarjan mestaruuden GT3 Pro-Am -luokassa vuosina 2020 ja 2021.
Vuodesta 2021 Mann on ajanut FIA World Endurance Championship -sarjassa AF Corsen Ferrarilla. Vuonna 2022 Mann ajoi FIA WEC ja IMSA SportsCar Championship -sarjoissa. Samana vuonna Mann osallistui ensi kerran Le Mansin 24 tunnin ajoon, jossa hänen aisapareinaan olivat Christoph Ulrich ja Toni Vilander. He sijoittuivat kokonaiskilpailussa 41.ksi.
Mann on ajanut myös urallaan Asian Le Mans Series -sarjassa.
Simon Lundmark

| Simon Lundmark> Henkilötiedot |
| --- | --- |
Syntynyt: 8. lokakuuta 2000 Tukholma, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  187 cm
Paino:  91 kg
Seura
Seura:  Linköping HC
Sarja:  SHL
Pelaajaura
Pääsarjaura:  2017–
NHL-varaus:  51, 2019 Winnipeg Jets
Simon Lundmark (s. 8. lokakuuta 2000 Tukholma, Ruotsi) on ruotsalainen jääkiekkoilija, pelipaikaltaan puolustaja. Hän edustaa SHL-seura Linköping HC:ta. Winnipeg Jets varasi Lundmarkin vuoden 2019 varaustilaisuudessa.
Ura

Lundmark debytoi SHL:ssä kaudella 2017–2018 Linköping HC:n paidassa. Seuraavalla kaudella hän jatkoi seurassa ja keräsi 3 syöttöpistettä 28 ottelussa. Lundmark jatkaa Linköping HC:n riveissä myös kaudella 2019–2020.
Simon Livson

Simon Livson (s. 1982 Jerusalem) on suomalainen rabbi. Hän aloitti Helsingin juutalaisen seurakunnan rabbina heinäkuussa 2012. Tammikuussa 2013 Livsonista tuli Suomen juutalaisten eli Helsingin ja Turun juutalaisten seurakuntien ylirabbiini. Hän oli Suomen 17. ylirabbiini ja ensimmäinen tehtävässä toiminut suomalainen.
Simon Livsonin suku polveutuu Vitsebskistä Suomeen asettuneista juutalaisista. Hänen Helsingistä lähtöisin oleva isä, Ariel Livson, muutti 22-vuotiaana Jerusalemiin opiskelemaan arkeologiaa. Hän palasi perheineen Suomeen vuonna 1989 ja toimi maanviljelijänä Pohjois-Savossa Varpaisjärvellä, jossa myös Simon Livson vietti nuoruutensa. Lukion ja armeijan jälkeen hän opiskeli Helsingissä liiketaloutta ja valmistui tradenomiksi. Vuonna 2006 Livson lähti opiskelemaan isänsä tavoin Jerusalemiin. Hän on lisäksi opiskellut rabbin tehtävään New Yorkissa. Livson toimi Suomen ylirabbina 2012-2021.
Simon Livsonin isän veli Dennis Livson tunnetaan Muumimaailman perustajana sekä animaatiotuottajana.
Aiheesta muualla

Vähäsarja, Petri: Suomen ylirabbiini Simon Livson: ”Ääri-islam on meille vähintään yhtä suuri uhka kuin uusnatsit”. Seurakuntalainen 23.5.2019.
Sivusuhde

ASH 31 -purjelentokoneen siiven sivusuhde on erittäin korkea 33,5.
Concorden sivusuhde on matala 1,55.
Sivusuhde on siiven kärkivälin ja jänteen välinen suhdeluku, joka saadaan kärkivälin neliön ja siipipinta-alan osamääränä. Mitasta käytetään paikoitellen lyhennettä AR, joka tulee termin englanninkielisestä vastineesta aspect ratio. Ylhäältä nähtynä suorakulmaisen siiven tapauksessa sivusuhde saadaan kärkivälin ja jänteen osamääränä.
Lentokoneen indusoitu vastus on kääntäen verranollinen siiven sivusuhteeseen. Suuremman sivusuhteen siivellä on matalampi vastus ja hieman suurempi noste verrattuna vastaavankokoiseen matalamman sivusuhteen siipeen. Ilmiötä hyödynnetään esimerkiksi purjelentokoneissa, joissa käytettyjen siipien sivusuhde on tyypillisesti erittäin korkea. Lentokoneen liitosuorituskykyä mittaava liitoluku on hyvin riippuvainen koneen nostovoiman ja vastuksen suhteesta (L/D).
Simon Marsden

Simon Marsden vuonna 2009.
Simon Neville Llewelyn Marsden, Grimsbyn 4. baronetti (1. joulukuuta 1948 – 22. tammikuuta 2012) oli brittiläinen valokuvaaja. Hänet tunnetaan lähinnä useista kuvista, joita hän on ottanut tunnetuista kummituskohteista.
Marsdenin kuvia on esitelty museoissa eri puolilla maailmaa. Hän on julkaissut myös useita kirjoja. Hän peri vuonna 1997 veljensä Nigelin arvon baronettina.
Marsdenin kuvia käytettiin Cradle of Filthin Dusk and Her Embrace -levyn (1996) kannessa ja sisäsivuilla.
Aiheesta muualla

Marsdenin sivusto (englanniksi)
Sommee

Sommee on Viipurin eteläpuolella sijaitsevan kyläalueen yhteisnimitys, jolla viitataan ainakin seuraaviin kyliin, kulmakuntiin ja paikkoihin:
Alasommee
Yläsommee
(Porlampi)
Sommeenjoki
Sommee (Rautatieasema)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sommee”, voi hakea sivunnimihaulla, laajalla sivunnimihaulla tai tekstihaulla.
Sommarön (Dragsfjärd)

Sommarön
| --- | --- |
Sijainti:  Kemiönsaari Varsinais-Suomi Suomi
Saariryhmä:  Turunmaan saaristo
Merialue:  Saaristomeri
Pinta-ala:  2,05 km²
| --- | --- |
Asukasluku:  5
muokkaa - muokkaa wikitekstiä - muokkaa Wikidataa
Sommarön on saari Hiittisten saaristossa Kemiönsaaren kunnassa. Saari sijaitsee Rosalan länsipuolella ja salmi Strömmen erottaa saaret toisistaan. Rosalan kylän asutus ulottuu Sommarönin puolelle. 205 hehtaarin kokoisella saarella asuu vakituisesti viisi ihmistä. Kesäasukkaita saarella on 180.
Sommarönin asutus on keskittynyt saaren itäosaan, mutta rakennuskantaa on saaren joka rannalla. Saaren keskiosa on metsää. Sommarönin pohjoispuolella oleva Brunkholmen on kasvanut maankohoamisen vuoksi miltei kiinni saareen. Saarien välissä on kapea ruopattu salmi.
Sosialisti

Sosialisti tarkoittaa seuraavia asioita:
sosialisti, sosialismin kannattaja
Sosialisti, Turussa vuosina 1906–1918 ja 1920–1951 ilmestynyt sanomalehti, välillä Demokraatti ja myöhemmin Turun Päivälehti
Sosialisti, Yhdysvaltojen Duluthissa vuosina 1914–1916 ilmestynyt sanomalehti, myöhemmin Teollisuustyöläinen ja Industrialisti
Sosialisti, Työväen ja Pienviljelijäin Sosialidemokraattisen Liiton vuodesta 1960 ilmestynyt Varsinais-Suomen piirilehti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sosialisti”, voi hakea sivunnimihaulla, laajalla sivunnimihaulla tai tekstihaulla.
Snowscoot

Snowscoot on lasketteluun tarkoitettu talviurheiluväline, joka koostuu polkupyörän rungon kaltaisesta rungosta ja kahdesta siihen kiinnitetystä laudasta. Snowscootin laudat ovat lumilaudan kaltaisia. Pidempi laudoista sijaitsee runkoon nähden liikkumattomana takana, ja lyhyempi polkupyörän eturenkaan tapaan edessä ohjausta varten. Snowscoot on Suomessa harvinaisempi lasketteluväline, mutta useimmissa laskettelukeskuksissa kyseisellä välineellä laskettelu on kuitenkin sallittua. Snowscootilla lasketellaan lumilaudan tapaan, joskin laskettelijan asemoituminen lautaan nähden eroaa lumilautailusta. Snowscootilla voidaan lasketella sekä hoidetuilla rinteillä että rinteiden ulkopuolella takamaastoissa. Eniten snowscoottausta harrastetaan Etelä-Koreassa, Japanissa ja Keski-Euroopassa.
Historia

Snowscootista on ollut useita versiota, joista vanhin on vuodelta 1953. Vuonna 1970 SkiBob-nimiminen laite sisälsi kapeiden suksien lisäksi kiinteän penkin. Lähes nykyiseen muotoonsa snowscoot oli muotoutunut vuonna 1991, jolloin ranskalainen maastopyörävalmistaja Sunn aloitti ensimmäisenä virallisesti tehdastekoisen snowscootin valmistuksen. Snowscoot Jykk patentoi tuotteen ja tuotemerkin Snowscoot vuonna 1999 kehitettyään tuotteen haluamaansa muotoon.
Rakenne

Snowscoot rakentuu rungosta ja laudoista. Lisäksi snowscootista löytyy ohjaustanko, sekä jalkatasolla sijaitseva jalkalenkki, joka mahdollistaa erilaisten temppujen suorittamisen. Käyttötarkoituksesta riippuen snowscoottiin voidaan valita erilaisia runkoja ja lautoja. Hoidetuissa rinteissä, rinteiden ulkopuolella ja parkeissa laskeminen vaativat kukin laskuvälineeltä hieman erilaisia ominaisuuksia, joita käyttäjä voi oman tarpeensa tunnistaen ottaa snowscootin valinnassa huomioon.
Snowscootin runkoja valmistetaan teräksestä, alumiinista, hiilikuidusta ja titaanista. Teräsrunko on jäykkä ja painava. Teräsrunko myös ruostuu helposti etenkin sisäpuolelta. Painon vuoksi terästä ei juurikaan snowscootin runkomateriaalina nykyisin käytetä, lähinnä yksittäisissä osissa, kuten etuhaarukoissa. Alumiinirunko on ominaisuuksiltaan jäykkä, kestävä ja kevyt. Hiilikuidusta syntyy alumiiniseen runkoon verrattuna kevyempi runko. Titaanirunko on vaihtoehdoista kallein. Titaanirunko on joustava, kestävä ja kevyt.
Snowscootin laudat ovat rungossa kiinni, ja ne ovat vaihdettavissa. Rungon lisäksi myös laudoilla voi vaikuttaa suuresti snowscootin laskutuntumaan. Snowscootin laudat on suunniteltu siten, että etulauta on alle puolet takalaudan pituudesta. Takasuksessa on leikkaavuutta, mikä mahdollistaa snowscootilla kääntymisen kallistelemalla. Erilaiset laudat ja etu- ja takalaudan suhte vaikuttavat siihen, miten suuri kääntösäde snowscootilla laskettaessa on. Lautojen valinnalla vaikutetaan myös siihen, miten herkästi snowscoot lähtee kääntymään.
Laskeminen ja huolto

Snowscootilla lasketaan seisaallaan. Jalat ovat jalkatasolla hieman koukistettuina. Kädet ovat kevyesti ohjaustangolla siten, että ohjaustankoon ei käsillä nojata. Ohjaaminen tapahtuu snowscootilla painonsiirrolla jalalta toiselle, jolloin snowscoot lähtee kääntymään haluttuun suuntaan. Ohjaustankoa käännetään käsillä käännöksen jyrkkyyden mukaisesti. Snowscootilla laskettaessa voi jarruttaa jaloilla, koska niillä on vapaa liikkuvuus. Jarrutuksen voi tehdä myös voimakkaalla painonsiirrolla, jolloin snowscootin saa äkillisesti käännettyä rinteeseen nähden poikittain.
Muiden laskettelutapojen tapaan kypärän käyttö ei ole snowscootilla laskettaessa pakollista mutta hyvin suositeltavaa. Snowscootissa on karkuremmi, joka estää laskuvälineen hallitsemattoman karkaamisen kaatumistilanteessa. Snowscootin kanssa voi laskettelukeskuksissa nousta rinteiden huipulle erilaisilla hisseillä, joista esimerkkeinä sompa-, ankkuri-, tuoli- ja gondolihissit. Snowscootin lautoja voi suksien ja lumilautojen tapaan huoltaa pohjat voitelemalla ja kantit teroittamalla.
Sinivalkoinen pelikirja

| Sinivalkoinen pelikirja |
| --- | --- |

Kirjailija:  Juho Kuorikoski
Kuvittaja:  Henri Tervapuro
Kansitaiteilija:  Jani Kaunisto
Kieli:  suomi
Genre:  tietokirjallisuus
Kustantaja:  Fobos
Julkaistu:  2014-04-099. huhtikuuta 2014
Ulkoasu:  sidottu
Sivumäärä:  264
ISBN:  9789526793719

Löydä lisää kirjojaKirjallisuuden teemasivulta
Sinivalkoinen pelikirja – Suomen pelialan kronikka 1984–2014 on 2014 julkaistu tietokirja suomalaisen videopelialan historiasta. Kirjan on kirjoittanut Juho Kuorikoski.  Kirjaa varten on haastateltu yli kuuttakymmentä suomalaisen pelialan toimijaa ja taustavaikuttajaa. Kirjassa esitellään noin 400 vuosina 1984–2014 julkaistua suomalaispeliä.
Kirjan painokulut rahoitettiin joukkorahoituspalvelu Mesenaatti.me:n kautta. Kirja keräsi kolmessa kuukaudessa yli 15 000 euroa rahoitusta.
Kirjan on kustantanut Fobos.
Aiheesta muualla

Sinivalkoisen pelikirjan kotisivu (Arkistoitu – Internet Archive)
AFI

| AFI |
| --- | --- |

 AFI:n jäsenet vuonna 2010
Tiedot
Toiminnassa:  1991–1992, 1993–
Tyylilaji:  alternative rock, punk rock, emo, hardcore punk
Kotipaikka:   Ukiah, Kalifornia, Yhdysvallat
Laulukieli:  englanti
Jäsenet:  Davey Havok, laulu (1991–)  Adam Carson, rummut (1991–)  Hunter Burgan, basso (1997–)  Jade Puget, kitara (1998–) 
Entiset jäsenet:  Vic Chalker, basso (1991)  Geoff Kresge, basso (1991–1997)  Markus Stopholese, kitara (1991–1998) 
Levy-yhtiö:  Republic Records   Interscope Records   DreamWorks   Nitro Records   Adeline Records   Wingnut Records   Key Lime Pie Records  
Aiheesta muualla
Kotisivut
AFI marraskuussa 1995 Berkeley Square -klubilla
AFI ("Asking For It", "Anthems For Insubordinates"[lähde? ], vuodesta 1997 "A Fire Inside") on yhdysvaltalainen rock-yhtye, jonka varhaiset EP:t ja albumit olivat tyyliltään hardcore-punkia. Jade Pugetin liittyminen yhtyeeseen 1998 ja vuoden 1999 albumi Black Sails in the Sunset merkitsivät muutosta yhtyeen musiikille ja myöhemmät albumit toivat yhtyeen ilmaisuun elementtejä muun muassa elektronisesta musiikista, glam-rockista ja alternative-rockista. Yhtye kasvatti mainettaan energisenä punk-yhtyeenä ensin paikallisesti, mutta muuntautumiskykyinen ja aina musiikillisesti uudistuva AFI onnistui lyömään itsensä läpi ympäri maailman, josta suurin kiitos vuoden 2003 menestysalbumille Sing The Sorrow, joka pelkästään kotimaassaan on myynyt liki 2 miljoonaa kappaletta.
Historiaa > Ensimmäiset vuodet

AFI perustettiin vuoden 1991 kesäkuussa Kaliforniassa, Ukiahissa yhtyeen jäsenien ollessa vielä lukiossa. Davey Havok (oikealta nimeltään David Passaro, myöhemmin Marchand) ja Vic Chalker halusivat palavasti perustaa rock-yhtyeen, vaikka kummallakaan ei ollut minkäänlaista ymmärrystä musiikki-instrumenteista. Yhtyeen nimeämisen jälkeen Havok ja Chalker pyysivät mukaan ystävänsä Mark Stopholesen ja Adam Carsonin, joka oli maininnut hankkineensa rumpusetin. Hänestä tuli näin ollen yhtyeen rumpali, Havok varasi laulajan pestin ja Vic sekä Mark arpoivat instrumenttinsa.
Pian yhtyeen perustamisen jälkeen Vic Chalker erosi yhtyeestä ja paikkaajaksi löytyi Geoff Kresge. AFI julkaisi ensimmäisen tuotoksensa, "Dork"-EP:n varhain vuonna 1993 Loose Change -yhtyeen kanssa, jossa kitaristina toimi AFI:n tuleva jäsen Jade Puget. EP:n julkaisun ja pienimuotoisen, paikallisen keikkailun jälkeen AFI hajosi ja jäsenet lähtivät opiskelemaan, Kresge muutti New Yorkiin soittamaan street-punk-yhtyeessä Blanks 77. Puolen vuoden päästä hajoamisesta Davey, Adam, Geoff ja Mark päättivät kuitenkin koota rivistönsä AFI:n muodossa vielä kerran, huomatakseen yhtyeen omaavan potentiaalia johonkin suurempaan 200 ihmisen edessä soitetun Kalifornian Phoenix Theaterin keikalla. Paikalle kerääntyneen ennätysyleisön ja ylitsevuotavan positiivisen palautteen jälkeen jäsenet päättivät jättää opiskelunsa siihen paikkaan ja jatkavansa AFI:ssa täysipäiväisesti.
Vuosien 1993 ja 1995 välissä yhtye tehtaili Key Lime Pie- ja Wingnut-levy-yhtiöiden kautta useita EP- ja split-julkaisuja. Näitä olivat Behind The Times (1993), Eddie Picnic’s All Wet (1994), This Is Berkeley, Not West Bay (yhdess Black Fork, Dead and Gone ja Screw 32 -yhtyeiden kanssa, 1994), AFI/Heckle (1995), Bombing the Bay (1995), ja Fly In the Ointment (1995).
Historiaa > Answer That And Stay Fashionable, levy-yhtiön vaihto

Debyyttialbumi Answer That and Stay Fashionablen julkaisi 11.8.1995 Wingnut Records. Tuottajana toimi muun muassa Rancid-yhtyeen laulaja/kitaristi Tim Armstrong. Albumi sisälsi aikaisempien julkaisujen tapaan reipastempoista, poikamaista punk-rockia, jonka sanoitukset käsittelivät niin aamuäreyttä, lukiofutareiden tyhmyyttä kuin aamiaismurojen valinnan vaikeutta. Samana vuonna yhtye kiinnitettiin Offspring-yhtyeen nokkamies Dexter Hollandin pyörittämälle Nitro Recordsille, jonka kautta albumi julkaistiin uudelleen. Yhtye alkoi käyttää termiä ”East Bay Hardcore” musiikkinsa kuvailemiseen.
Historiaa > Very Proud Of Ya, Kresgen eroaminen

18.6.1996 julkaistiin kakkosalbumi Very Proud Of Ya, joka jatkoi pitkälti samalla linjalla debyytin kanssa. Albumin ensimmäisestä kappaleesta "He Who Laughs Last" tehtiin yhtyeen ensimmäinen musiikkivideo. Albumin tiimoilta kierrettiin Yhdysvaltoja taajaan ja laajalti, jonka jälkeen basisti Geoff Kresge päätti erota yhtyeestä ottaakseen vastaan pestin kaveriyhtye Tiger Armyn basistina. Kresgen korvaajaksi yhtye sai lainaan tuolloin punk-yhtye The Forcessa vaikuttaneen Hunter Burganin, joka hoiti loput keikat ja myös äänitti basso-osuudet seuraavalle albumille, 11.11.1997 julkaistuun raskasta ja huomattavasti vihaisempaa kappalemateriaalia sisältäneeseen Shut Your Mouth and Open Your Eyesiin. Myös tuleva kitaristi Jade Puget oli albumin teossa mukana laulamassa taustoja, joka tekee levystä ensimmäisen nykykokoonpanon sisältäneen AFI-albumin.
Historiaa > A Fire Inside EP, Stopholesen eroaminen

29.9.1998 julkaistun A Fire Inside EP:n (joka sisälsi kahden oman biisin, "3 1/2" ja "Over Exposuren" lisäksi cover-vetoina The Curen "Hanging Gardenin" ja Misfitsin "Demonomanian") jälkeen Mark Stopholese irtaantui yhtyeestä menetettyään kiinnostuksensa yhtyetoimintaan. Paikkaajaksi saatiin Influence 13 -yhtyeen ja Davey Havokin läheinen ystävä Jade Puget. Hunter Burgan pyydettiin täysipäiväiseksi basistiksi yhtyeeseen, johon hän myös suostui. 18.5.1999 julkaistiin neljäs albumi Black Sails in the Sunset, joka merkitsi suurta muutosta AFI:n musiikilliselle ja lyyriselle ilmaisulle. Musiikillinen selkäranka taipui vielä vahvasti punkin nimissä, mutta ison jalansijan otti myös alternative-rock ja hidastempoiset kappaleet, joita yhtyeen katalogissa ei pahemmin aiemmin oltu tavattu. Laulaja Havok otti sanoituksissaan synkän, runollisen, vahvasti gotiikkaan nojaavan ilmaisun. Yhtye sai jälleen isomman otteen maksavasta yleisöstä. Yhtyeestä alettiin käyttää genrenimitystä Goth-punk, josta jäsenet tosin eivät ole koskaan tunnistaneet tekemäänsä musiikkia.
Historiaa > All Hallow's EP, The Art Of Drowning, Sing The Sorrow

5.10.1999 julkaistiin All Hallow’s EP, joka sisälsi kappaleiden Fall Children, The Boy Who Destroyed the World ja single Totalimmortalin lisäksi Misfits-coverin Halloween. Viides studioalbumi, 19.9.2000 julkaistu The Art Of Drowning otti jälleen askeleen eteenpäin alternativen suuntaan, eritoten kappaleiden 6 To 8, Ever and a Day ja Morningstar myötä. Albumi oli myös ensimmäinen, joka pinnisti Yhdysvaltojen viralliselle albumilistalle sijalle 174 ja myi yli 100 000 kappaletta kotimaassaan. AFIn olivat nyt noteeranneet myös valtavirran levymerkit, mikä aiheutti kiivaan kamppailun, että yhtye siirtyisi pieneltä levymerkiltä suurempaan. Voiton vei DreamWorks Records, jonka tallissa julkaistiin yhtyeen suurmenestys, vuoden 2003 Sing The Sorrow. Levy myi nopeasti enemmän kuin yksikään aikaisempi AFI-albumi ja voitti 2003 MTV Music Video Awardseissa parhaan videon palkinnon videolla Girl’s Not Grey.
Historiaa > Decemberundeground, I Heard A Voice: Live From Long Beach

6.6.2006 merkitsi julkaisupäivää STS:n jatkolle, albumille Decemberunderground. Albumi debytoi Yhdysvaltojen virallisen albumilistan sijalla 1 ja on sittemmin myynyt kultalevyyn oikeuttavan määrän, yli 500 000 kappaletta. Albumia julkaistiin kaksi singlehittiä, Miss Murder ja Love Like Winter. AFI oli uransa huipulla ja haluttu esiintyjä ympäri maailman. 2006 joulukuussa julkaistiin live-DVD ja CD I Heard A Voice: Live From Long Beach.
Historiaa > Crash Love

29.9.2009 julkaistiin DreamWorks Recordsille viimeiseksi jäänyt AFI-levytys, Crash Love, joka ei nauttinut myynnillisesti niin suurta menestystä kuin kaksi edeltäjäänsä. Albumi otti myös suuntia sisällössään, jotka eivät enää miellyttäneet vanhaa yleisöä. Muun muassa Havokin päätös olla harrastamatta huutolaulua levyn kappaleissa oli monien mielestä virhe ja vei suuren osan yhtyeen totutusta, raivokkaasta ilmaisusta. Myös tiedostettu halu tehdä puhdas, siisti pop-rock-levy jätti monet kylmäksi. Laulaja Havok onkin myöhemmin todennut, että monelta yhtyeen musiikkia ennen seuranneelta Crash Love meni täysin ohi. Albumilta julkaistiin kaksi singleä, ”Medicate” ja ”Beautiful Thieves”.
Historiaa > Tauko, sivuprojektit

Yhtyeen tähänastisen uran pisin tauko, joka kesti kaksi vuotta, antoi jäsenille aikaa toteuttaa muita intressejään, noteeratuimpina Havokin ja Pugetin elektronisen tanssimusiikkiduo Blaqk Audion kakkosalbumin julkaisu ja Havokin esiintyminen Billie Joe Armstrongin luotsaamassa, Green Dayn ”American Idiot”-albumiin perustuvassa Broadway-näytelmässä St. Jimmyn roolissa. Havok sai myös sivuosan näyteltäväkseen poliittisessa draamakomediassa ”Knife Fight” ja julkaisi ensimmäisen romaaninsa, "Pop Kids". Adam Carson soitti hetken rumpuja Reckless Kind rock-yhtyeessä ja Hunter Burgan työskenteli sessiomuusikkona ystäviensä musiikkiprojekteissa (muun muassa kanadalainen rock-duo Tegan & Sara ja Alkaline Trio-nokkamies Matt Skiban sivuprojektissa) ja julkaisi 2013 kesäkuussa Las Gatas Beach Club-albumin iTunesissa.
Historiaa > Uusi levy-yhtiö, Burials

22.10.2013 yhtye julkaisi odotetun albuminsa Burialsin uudella levymerkillä Republic Records. Levyn julkaisua edelsi yhtyeen internet-sivuilla julkaistu usean, lyhyen videoklipin sarja, joka kuvasi albumin tematiikkaa symbolismin keinoin. Videot kulminoituivat esiintymisvideoon kappaleesta "I Hope You Suffer". Albumi oli yleisön ja kriitikoiden osalta kiitelty paluu synkkään, raivokkaaseen kappalemateriaaliin, kuitenkaan tinkimättä yhtyeelle ominaisesta uudistumisen halusta. Havok kertoi kokeneensa viimeisen albumin julkaisun jälkeen rankkoja aikoja ihmissuhteisiin liittyen, jonka myötä sanoituksista tuli tähänastisesti paljastavinta ja suorasanaisinta, mitä Havokin kirjoituskynästä on koskaan irronnut. Albumilta on julkaistu yksi single, ”17 Crimes”, joka saa jatkoa kappaleesta ”A Deep Slow Panic”.
Jäsenet > Nykyiset

Davey Havok: laulu 1991–
Adam Carson: rummut 1991–
Hunter Burgan: basso 1997–
Jade Puget: kitara 1998–
Jäsenet > Entiset

Vic Chalker: basso 1991
Geoff Kresge: basso 1991–1997
Markus Stopholese: kitara 1991–1998
Diskografia > Studioalbumit

Answer That and Stay Fashionable (1995)
Very Proud of Ya (1996)
Shut Your Mouth and Open Your Eyes (1997)
Black Sails in the Sunset (1999)
The Art of Drowning (2000)
Sing the Sorrow (2003)
Decemberunderground (2006)
Crash Love (2009)
Burials (2013)
AFI (2017)
Bodies (2021)
Aiheesta muualla

AFI:n viralliset sivut
www.afiseries.com/ (Arkistoitu – Internet Archive)
Ranskalainen fanisivu (Arkistoitu – Internet Archive) (ranskaksi)
AFI Myspacessa (englanniksi)
AFI News Headquarters